**ՏԵՂԵԿԱՏՎՈՒԹՅԱՆ ՉԲԱՑԱՀԱՅՏՄԱՆ ՀԱՄԱՁԱՅՆԱԳԻՐ**

**ք. Երևան**

**Սույն տեղեկատվության չբացահայտման համաձայնագիրը (այսուհետ՝ «Համաձայնագիր») կնքվել է 2021թ.-ի \_\_\_\_\_\_\_\_\_\_\_\_\_\_\_\_\_\_\_\_ի \_\_\_\_ին հետևյալ կողմերի միջև՝**

«ՅՈՒՔՈՄ» փակ բաժնետիրական ընկերության (այսուհետ՝ **«Պատվիրատու»**), ի դեմս գլխավոր տնօրեն Արա Խաչատրյանի, ով գործում է կանոնադրության հիման վրա,

և

«\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_» \_\_\_\_\_\_\_\_\_\_\_ ընկերության (այսուհետ` **«Կատարող»**), ի դեմս \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_` \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ի, ով գործում է ընկերության \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ հիման վրա:

Պատվիրատուն և Կատարողը առանձին հիշատակման դեպքում այսուհետ կանվանվեն **«Կողմ»**, իսկ համատեղ հիշատակման դեպքում՝ **«Կողմեր»**:

**ՀԱՇՎԻ ԱՌՆԵԼՈՎ,** որ Կողմերը մտադիր են համագործակցել տարբեր հնարավոր գործարքների, պատվերների, պայմանագրերի շրջանակներում (այսուհետ՝ Գործարք(ներ)), ինչի արդյունքում Կատարողին տրամադրվել և/կամ բացահայտվել են և/կամ հետագայում կարող են տրամադրվել և/կամ բացահայտվել Պատվիրատուի առևտրային և/կամ այլ գաղտնիք հանդիսացող տեղեկություններ,

**ՀԱՇՎԻ ԱՌՆԵԼՈՎ,** որ Պատվիրատուն ցանկանում է պահպանել Կատարողին տրամադրված և/կամ բացահայտված տեղեկությունների գաղտնիությունը, իսկ Կատարողը համաձայն է և ցանկանում է ստանձնել Պատվիրատուի գաղտնի տեղեկությունների չբացահայտման պարտավորություն,

Կողմերը համաձայնեցին հետևյալ դրույթների շուրջ.

1. **ՍԱՀՄԱՆՈՒՄՆԵՐ**

Սույն Համաձայնագրում օգտագործվող հասկացություններն ունեն հետևյալ նշանակությունը.

**«Գաղտնի Տեղեկատվություն»** - Կատարողին տրամադրված, ինչպես նաև Գործարքներով սահմանված Ծառայությունների մատուցման արդյունքում Կատարողի համար բացահայտված ցանկացած տեղեկատվություն ստացված՝ ներառյալ, բայց չսահմանափակելով, տրամադրումը գրավոր, բանավոր, օրինակների, մոդելների տեսքով կամ այլ կերպ տրամադրված և/կամ բացահայտված Պատվիրատուին կամ վերջինիս Փոխկապակցված ընկերություններին վերաբերող ցանկացած տեղեկատվություն:

Այնուամենայնիվ, Գաղտնի Տեղեկատվություն հասկացությունն իր մեջ չի ներառում Պատվիրատուի կողմից Կատարողին տրամադրված այնպիսի տեղեկատվությունը, որը.

ա) Համաձայնագրի կնքման պահին կամ դրանից հետո հանրամատչելի է դարձել առանց Կատարողի կողմից որևէ գործողության կամ անզգուշության,

բ) Կատարողի կողմից օրինական կարգով ձեռք է բերվել երրորդ անձից՝ առանց դրա բացահայտման կամ օգտագործման սահմանափակման:

**«Փոխկապակցված ընկերություն» -** ցանկացած ընկերություն, որում Պատվիրատուն կամ Պատվիրատուի բաժնետերը կամ երկուսը միասին ունեն 50 (հիսուն) կամ ավելի տոկոս ուղղակի կամ անուղղակի մասնակացություն,

**«Երրորդ անձ»** - սույն Համաձայնագրի կողմ չհանդիսացող ցանկացած իրավաբանական կամ ֆիզիկական անձ:

**2. ՀԱՄԱՁԱՅՆԱԳՐԻ ԱՌԱՐԿԱՆ**

2.1. Սույն Համաձայնագիրը կարգավորում է Կողմերի միջև Գաղտնի տեղեկատվության տրամադրման, փոխանցման, պահպանման և հրապարակման գործընթացը:

**3. ԳԱՂՏՆԻ ՏԵՂԵԿԱՏՎՈՒԹՅԱՆ ՉԲԱՑԱՀԱՅՏՈՒՄԸ**

3.1. Պատվիրատուից և/կամ Պատվիրատուի վերաբերյալ ստացված ցանկացած տեղեկություն Կատարողը պետք է ընդունի որպես Գաղտնի Տեղեկատվություն, քանի դեռ Պատվիրատուն հստակ գրավոր չի տեղեկացրել Կատարողին այն մասին, որ տրամադրված տեղեկատվությունը գաղտնի բնույթի չէ:

3.2. Կատարողը պարտավոր է ձեռնարկել բոլոր անհրաժեշտ միջոցները Գաղտնի Տեղեկատվության պահպանությունն ապահովելու համար: Կատարողն իրավունք չունի ուղղակի կամ անուղղակի ձևով որևէ Երրորդ անձի բացահայտել Պատվիրատուի վերաբերյալ Գաղտնի Տեղեկատվությունը:

3.3. Կատարողը ստանում և օգտագործում է Պատվիրատուի կողմից ստացված Գաղտնի Տեղեկատվությունը բացառապես Գործարքներով նախատեսված իր պարտավորություններն իրականացնելու համար:

3.4. Կատարողը կարող է գաղտնիք համարվող տեղեկատվությունը միայն Պատվիրատուի հետ Գործարքներով սահմանված պարտավորությունների կատարման շրջանակներում հաղորդել իր աշխատակիցներին, խորհրդատուներին կամ ծառայությունների մատուցման համար Կատարողի կողմից ներգրավված Երրորդ անձանց և Պատվիրատուի համաձայնությամբ այն Երրորդ անձանց, որոնք ստանձնել են սույն Համաձայնագրով նախատեսված գաղտնիության պահպանման պարտավորությանն էապես համանման պարտավորություն:

3.5. Կատարողը երաշխավորում և ապահովում է հետևյալը՝

3.5.1. պահպանել Գաղտնի Տեղեկատվությունը և չհրապարակել այն կամ այն հասանելի չդարձնել որևէ Երրորդ անձի առանց Պատվիրատուի գրավոր համաձայնության, եթե այլ բան նախատեսված չէ սույն Համաձայնագրով,

3.5.2. օգտագործել Գաղտնի Տեղեկատվությունը միայն իր կողմից Պատվիրատուի առջև ստանձնած պարտավորությունների կատարման համար,

3.5.3. ապահովել, որ յուրաքանչյուր Երրորդ անձ, ով Կատարողից ստացել է Գաղտնի Տեղեկատվությունը, լիովին տեղյակ լինի սույն Համաձայնագրով սահմանված՝ Կատարողի պարտավորությունների մասին և ապահովել Երրորդ անձի կողմից Գաղտնի Տեղեկատվության պահպանումը՝ սույն Համաձայնագրի պայմաններին համապատասխան,

3.5.4. չկրկնօրինակել Գաղտնի Տեղեկատվությունը բացառությամբ Պատվիրատուի կողմից նախապես տրված գրավոր թույլտվության դեպքերի,

3.5.5. Պատվիրատուի պահանջով անհապաղ վերադարձնել ամբողջ Գաղտնի Տեղեկատվությունը և դրա պատճենները կամ ոչնչացնել ամբողջ Գաղտնի Տեղեկատվությունը և գրավոր հաստատել դրա ոչնչացման փաստը՝ Պատվիրատուի կողմից նման պահանջ ստանալուց հետո 3-օրյա ժամկետում,

3.5.6 Պատվիրատուին անհապաղ գրավոր կերպով տեղեկացնել այն դեպքերում, երբ ՀՀ գործող օրենսդրության համաձայն՝ Կատարողը պարտավոր է բացահայտել Գաղտնի Տեղեկատվությունը կամ վերջինիս որևէ մաս: Նման դեպքերում Պատվիրատուն իր հայեցողությամբ ձեռնարկում է անհրաժեշտ միջոցառումները Գաղտնի Տեղեկատվության պահպանությունն ապահովելու համար,

3.5.7. սույն Համաձայնագրով սահմանված պարտականությունները չփոխանցել Երրորդ անձի առանց Պատվիրատուի նախնական գրավոր համաձայնության:

3.6. Սույն Համաձայնագիրը կամ Գաղտնի Տեղեկատվության տրամադրումը կամ ստացումը չեն կարող դիտվել որպես Գաղտնի Տեղեկատվության նկատմամբ որևէ իրավունքի փոխանցում Կատարողին:

**4. ՊԱՏԱՍԽԱՆԱՏՎՈՒԹՅՈՒՆ**

4.1. Կատարողի կողմից Գաղտնի Տեղեկատվության չթույլատրված տարածման կամ բացահայտման կամ սույն Համաձայնագրով Կատարողի ստանձնած պարտավորությունների խախտման դեպքում Պատվիրատուն իրավունք ունի իր հայեցողությամբ.

4.1.1. Կատարողի նկատմամբ կիրառել տուգանք՝ 5 000 0000 (հինգ միլիոն) ՀՀ դրամի չափով՝ Գաղտնի Տեղեկատվության չթույլատրված տարածման կամ բացահայտման կամ սույն Համաձայնագրով Կատարողի ստանձնած պարտավորությունների խախտման յուրաքանչյուր դեպքի համար: Ընդ որում, Կատարողը պարտավոր է վճարել Պատվիրատուին սույն կետում նշված տուգանքը՝ Պատվիրատուից նման պահանջ ստանալու օրվանից 10 (տասը) օրվա ընթացքում;

4.1.2. պահանջել Կատարողից հատուցել պարտավորության խախտմամբ պատճառված բոլոր վնասներն ամբողջ ծավալով:

4.2. Կատարողը պատասխանատվություն չի կրում այնպիսի տեղեկությունների բացահայտման համար.

(ա)  որոնք հանրամատչելի են,

(բ)   այն ծավալով, որով այդպիսի տեղեկատվությունը տրամադրվել է Կատարողին որևէ Երրորդ անձի կողմից, որը լիազորված է բացահայտել այդպիսի տեղեկատվությունը և որը Պատվիրատուի առջև չունի պարտավորություն` պահպանելու այդպիսի տեղեկատվության գաղտնիությունը,

(գ)   որոնք Կատարողին բացահայտվում են Պատվիրատուի կողմից ուղղակի ցուցումով այն մասին, որ այդ տեղեկատվությունը գաղտնի չէ,

(դ)   այն ծավալով, որով այդպիսի տեղեկատվությունը կօգտագործվի Պատվիրատուին աջակցելու համար` Պատվիրատուի նկատմամբ վարվող կամ ներկայացված որևէ հայցից կամ քննությունից պաշտպանվելու նպատակով:

**5. ԺԱՄԿԵՏ ԵՎ ԳՈՐԾՈՂՈՒԹՅԱՆ ԴԱԴԱՐԵՑՈՒՄ**

5.1. Համաձայնագիրն ուժի մեջ է մտնում Կողմերի կողմից ստորագրման պահից և գործում է անորոշ ժամկետով: Համաձայնագրի պայմանները տարածվում են մինչև Համաձայնագիրը կնքելն Կողմերի միջև ծագած իրավահարաբերությունների նկատմամբ:

**6. ԵԶՐԱՓԱԿԻՉ ԴՐՈՒՅԹՆԵՐ**

6.1. Համաձայնագիրը որևէ կերպ չի պարտավորեցնում Կողմերին մյուս Կողմի համար որևէ տեղեկատվություն բացահայտել կամ միմյանց հետ կնքել որևէ պայմանագիր:

6.2. Համաձայնագիրը կազմված է և կարգավորվում է ՀՀ գործող օրենսդրության համաձայն:

6.3. Համաձայնագրի կապակցությամբ ծագած վեճերը լուծվում են բանակցությունների միջոցով, իսկ 20 օրյա ժամկետում համաձայնություն ձեռք չբերելու դեպքում` դատական կարգով:

6.4. Համաձայնագիրը կնքված է հայերեն լեզվով, 2 (երկու) օրինակից, որոնք ունեն հավասար իրավաբանական ուժ: Կողմերից յուրաքանչյուրին տրվում է Համաձայնագրի մեկական օրինակ:

**7. ԿՈՂՄԵՐԻ ՎԱՎԵՐԱՊԱՅՄԱՆՆԵՐԸ ԵՎ ՍՏՈՐԱԳՐՈՒԹՅՈՒՆՆԵՐԸ**

|  |  |
| --- | --- |
| **ՊԱՏՎԻՐԱՏՈՒ** «ՅՈՒՔՈՄ» ՓԲԸԻրավ. հասցե` ք. Երևան, Սուրբ Գ. Լուսավորի 9Գործ. հասցե` ք. Երևան, Դ. Անհաղթ 8/4Հեռ.` +374 11 400 400ՀՎՀՀ 00024873Գլխավոր տնօրեն`\_\_\_\_\_\_\_\_\_\_\_\_\_\_\_\_\_\_\_\_\_\_\_ Ա. Խաչատրյան(ստորագրություն) Կ.Տ.  | **ԿԱՏԱՐՈՂ**«\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_» \_\_\_\_\_Ը ՀՎՀՀ \_\_\_\_\_\_\_\_\_\_\_\_\_\_\_\_\_\_\_\_\_ Հասցե՝ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_` \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_ (ստորագրություն)Կ.Տ. |